Forum Train Europe

Forum Train Europe (FTE) je medzinárodná organizácia so sídlom vo švajčiarskom Berne. FTE slúži ako primárna koordinačná a výmenná platforma pre európske železničné podniky v oblasti tvorby cestovných poriadkov a kapacitného manažmentu. Práca FTE a jej členov je primárne zameraná na podporu zlepšenia a zvýšenia počtu nákladných a osobných železničných spojení v Európe.

 História 
FTE je výsledkom viac než 150 rokov koordinačných konferencií o cestovných poriadkoch. Vo svojej súčasnej podobe však vzniklo v roku 1997.

Prvá medzinárodná konferencia o cestovných poriadkoch pre osobnú dopravu (známa ako CEH/EFK) sa konala v nemeckom Kolíne nad Rýnom v roku 1872. Pre nákladnú dopravu (CEM/EGK) sa prvá medzinárodná konferencia o cestovných poriadkoch uskutočnila v roku 1923 v Prahe. Tieto konferencie poskytli železničným spoločnostiam dôležitú platformu na stretnutia a plánovanie medzinárodných vlakových trás. 

V roku 1991 prijala Európska komisia smernicu 91/440, ktorou sa začal proces liberalizácie železníc v Európskej únii. Táto legislatíva nariaďovala, aby železničné spoločnosti, ktoré dovtedy prevádzkovali vlaky a zároveň vlastnili a spravovali železničnú infraštruktúru, rozdelili tieto dve funkcie do samostatných spoločností alebo samostatných divízií v rámci jednej spoločnosti.  Dyrhauge, Helene (2013), "Towards Market Opening 1992–2007", EU Railway Policy-Making, London: Palgrave Macmillan UK, pp. 53–71, doi:10.1057/9781137274496_4, ISBN 978-1-349-44571-4 (po anglicky) Táto zmena viedla k významnej reštrukturalizácii spôsobu prevádzkovania železničných sietí v Európe a vyžiadala si transformáciu spôsobu organizácie konferencií o cestovných poriadkoch. V rokoch 1996 a 1997 to viedlo k zlúčeniu CEH/EFK a CEM/EGK do jednej organizácie, odvtedy známej ako Forum Train Europe.  Takisto to viedlo k odchodu manažérov infraštruktúry z FTE v roku 2004 s cieľom vytvoriť nezávislú organizáciu.

 Ciele 
FTE poskytuje priestor, v ktorom majú európske železničné podniky možnosť vzájomnej koordinácie v oblasti cestovných poriadkov a riadenia kapacít. FTE pôsobí ako myšlienkový trust tým, že poskytuje odborné znalosti a podporuje výmenu skúseností medzi odborníkmi a strednými manažérmi svojich členov. Medzinárodná železničná doprava v Európe je charakterizovaná neuceleným systémom postupov a nástrojov na prevádzku vlakov, čo vyplýva z nezávislého rozvoja železničných sietí v jednotlivých krajinách Európy. Cieľom FTE je podporiť celoeurópsku štandardizáciu týchto procesov a nástrojov na riadenie cestovných poriadkov a kapacít. Hlavná činnosť FTE ďalej pozostáva z navrhovania, harmonizácie a dohôd o medzinárodných cestovných poriadkoch a zostavách vlakov.

Ďalším kľúčovým cieľom FTE je zastupovať záujmy svojich členov pri rokovaniach s manažérmi infraštruktúry, ako aj s inými európskymi organizáciami a medzinárodnými orgánmi, keďže rozklad železničnej prevádzky a správy infraštruktúry na samostatné spoločnosti viedol k súčasnému komerčnému prostrediu európskych železníc, kde prevádzka a obchodné modely železničných podnikov závisia od činností manažérov infraštruktúry.  Ďalším základným cieľom FTE je teda zastupovať záujmy svojich členov pri rokovaniach s manažérmi infraštruktúry, ako aj s inými európskymi organizáciami a medzinárodnými orgánmi.

 Pracovné oblasti 

 Koordinačná platforma 
Železničné podniky si často navzájom konkurujú, avšak fungovať musia na rovnakej infraštruktúre a podľa rovnakých cestovných poriadkov a nariadení ako aj ostatné železničné podniky. Je pre nich teda obojstranne výhodné, aby svoje záujmy hájili spoločne. Tieto záujmy zahŕňajú transparentné a štandardizované procesy plánovania kapacít a prideľovania kapacít, ako aj trhovo orientované a efektívne služby poskytované manažérmi infraštruktúry. 

FTE plní svoju primárnu funkciu ako koordinačná platforma pre európske železničné podniky v oblasti riadenia kapacít a tvorby cestovných poriadkov prostredníctvom rôznych pracovných skupín a každoročných konferencií o cestovných poriadkoch.

 Konferencie o cestovných poriadkoch 
FTE organizuje ročne viacero koordinačných konferencií pre nákladné a osobné železničné podniky. Tieto konferencie sa zhodujú s hlavnými bodmi vo vývoji európskeho ročného cestovného poriadku. Na koordinačných konferenciách prinášajú členovia FTE svoje koncepty medzinárodných cestovných poriadkov na najbližší ročný cestovný poriadok pre vlaky prevádzkované v partnerstve s inými členmi a spoločne sa snažia tieto cestovné poriadky harmonizovať. Tieto koncepty sú potom konsolidované a používané železničnými podnikmi pri plánovaní budúceho cestovného poriadku. Konferencie o cestovných poriadkoch FTE sú často usporadúvané v Slovinskej Ľubľane.

Pre osobné železničné podniky sa konajú tri konferencie ročne. Koordinačná konferencia FTE A sa koná v januári a zaoberá sa prípravou žiadostí o trasy. Konferencia FTE B, ktorá sa koná koncom marca/začiatkom apríla, sa zaoberá finalizáciou žiadostí o trasy. Napokon, FTE C/D sa koná v júli a zahŕňa celý rad tém vrátane dolaďovania nasadzovania vozňov, validácie návrhov cestovných poriadkov, prípravy a harmonizácie neskorých žiadostí o trasy a konzultácií opatrení týkajúcich sa stavebných prác s medzinárodným dopadom.

Nákladné železničné podniky sa zúčastňujú koordinačnej konferencie FTE B tak ako aj FTE D, ktorá sa koná začiatkom júla a zahŕňa validáciu návrhu cestovného poriadku a formuláciu pripomienok. 

 Pracovné skupiny 
Mimo konferencií o cestovných poriadkoch sú členovia FTE koordinovaní či už medzi sebou navzájom alebo so železničným sektorom prostredníctvom rôznych pracovných skupín organizovaných FTE. Na rozdiel od konferencií sa tieto skupiny zaoberajú zlepšovaním procesov riadenia kapacity a súvisiacich nástrojov. Tieto pracovné skupiny (WG - Working Group) zahŕňajú napríklad FTE WG Passenger a FTE WG Freight pre obchodné témy, FTE WG IT pre témy súvisiace s IT a RU Ambassador Group pre koordinačné a komunikačné problémy.

Hlavnými témami, ktorými sa FTE zaoberá, sú:

 TCR - dočasné obmedzenia kapacity (výluky)
 Vstupy železničných podnikov pre predbežné plánovanie infraštruktúry/kapacity
 Zlepšenia v tvorbe ročných cestovných poriadkov
 Alokačné pravidlá pre prípady nedostatku kapacity
 Integrácia železničných servisných zariadení do plánovania/prideľovania kapacít
 Užívateľská orientácia IT systémov súvisiacich s kapacitou

FTE tiež vytvorilo niekoľko skupín spoločne s Rail Net Europe , organizáciou, ktorá zastupuje manažérov infraštruktúry. V týchto skupinách si manažéri infraštruktúry a členovia FTE vymieňajú názory na rôzne obchodné a IT témy a snažia sa vytvárať vyvážené, sektorovo orientované riešenia.

 TTR Projekt 
náhľad|FTE je spolutvorcom projektu  redizajnu cestovných poriadkov pre inteligentné riadenie kapacity (TTR)
Redizajn medzinárodného cestovného poriadku a prideľovania kapacity železničnej infraštruktúry (Timetable Redesign for Smart Capacity Management) je sektorom vedený projekt, ktorého cieľom je prepracovanie súčasného procesu tvorby cestovných poriadkov v Európe. Projekt TTR bol iniciovaný zo strany FTE v roku 2014 a teraz je riadený spolu s RNE s podporou Európskej asociácie nákladných železníc (ERFA).  Projekt TTR si získal záujem a podporu aj zo strany Európskej únie .

Súčasný proces tvorby cestovných poriadkov, ktorý vznikol v minulom storočí, sa vyznačuje nedostatočnou harmonizáciou postupov používaných medzi európskymi krajinami.  Železničný sektor a Európska komisia označili súčasný postup plánovania cestovných poriadkov ako čiastočne prispievajúci k nepružnosti, neefektívnosti a neúčinnosti železničného sektora v Európe, najmä pokiaľ ide o nákladnú a medzinárodnú železničnú dopravu. Okrem toho, keďže sa európsky železničný sektor liberalizoval, procesy plánovania a riadenia kapacity už neodrážajú potreby trhu.  

FTE, ako spoluvývojár TTR so spoločnosťou Rail Net Europe, zariaďuje, že pri znovuvytváraní procesov plánovania cestovných poriadkov a riadenia kapacít sú zastúpené záujmy železničných podnikov. Cieľom tohto prístupu je zabezpečiť celoodvetvové riešenie riadenia cestovných poriadkov a kapacít oproti riešeniu, ktoré uprednostňuje záujmy manažérov infraštruktúry.

 Spoločný vývoj IT 
FTE pôsobí ako obchodný poradca a spoluvývojár európskych IT systémov kapacitného manažmentu. Členovia FTE zhromažďujú funkčné požiadavky na IT a v rámci skupiny o nich diskutujú. Požiadavky sú potom konsolidované a poskytované spoločnosti Rail Net Europe. 

 Členovia 
náhľad|ÖBB Railjet
náhľad|ZSSK Siemens Vectron
náhľad|PKP Intercity ED250
náhľad|TGV Lyria POS
náhľad|ČD Railjet

 Osobní dopravcovia 
K januáru 2024. 
+Železničný podnik / servisná spoločnosťBDZ Personenverkehr EOODBLS AG PersonenverkehrČeské DráhyCFLCFR CataloriDB Fernverkehr AGDB Regio AGDSBEurostar - ThalysHellenic TrainHŽ Chorvátske železniceJLVLyria TGVMÁV-STARTNewrest WagonsNS ReizigersÖBB Personenverkehr AGPKP IntercitySBB CFF FFSSNCB/NMBSSNCF Voyages DeutschlandSNCF Voyages ItaliaSNCF VoyageursSrbija Voz adSŽ Slovinské železniceTurecké železnice TCDDTrenitalia FranceTrenitaliaTrenordUkrzaliznytsiaVenice Simplon Orient-ExpressWagon ServiceZSSKŽRS Republika Srpska RailwaysŽRSM Transport

 Nákladní dopravcovia 
náhľad|Eurostar TGV (predtým Thalys)
náhľad|DB ICE 1 a SBB RABDe 500
náhľad|Lineas Bombardier TRAXX F140 MS
náhľad|SBB Cargo Re 421
K januáru 2024. 
+Železničný podnikBDZ CargoBLS CargoBulgarian Railway Company (BRC)Captrain ItaliaCFL CargoCrossrail BeneluxČD CargoDB Cargo BelgiumDB Cargo BulgariaDB Cargo DeutschlandDB Cargo FranceDB Cargo ItaliaDB Cargo NederlandDB Cargo PolskaDB Cargo RomaniaDB Cargo ScandinaviaDB Cargo SwitzerlandFret SNCFGrup Feroviar Roman (GFR)Green CargoGYSEV CargoHellenic Train CargoHupac IntermodalHŽ CargoLINEASLTE LogistikMercitalia RailMetrans DanubiaMontecargoPEARL S.A.PKP CargoRail Cargo AustriaRail Cargo HungaryRENFE MercaniasSBB CargoSBB Cargo InternationalSIBELITSŽ CargoSerbia CargoTurkish Railways (TDCC)Train HungaryTXLogistikUnicom TranzitŽS CargoŽRSM Transport

 Pozri aj 
 Európska zelená dohoda

 Referencie 

Kategória:Železnica v Európe
Kategória:Medzinárodné organizácie v doprave
Kategória:Organizácie vo Švajčiarsku